pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คำกล่าวนายกรัฐมนตรี สำหรับงานเลี้ยงอาหารกลางวัน (working lunch) แก่ผู้นำอาเซียน โดยประธานสภาผู้แทนราษฎรสหรัฐฯ
วันศุกร์ที่ 13 พฤษภาคม 2565
คํากล่าวนายกรัฐมนตรี สําหรับงานเลี้ยงอาหารกลางวัน (working lunch) แก่ผู้นําอาเซียน โดยประธานสภาผู้แทนราษฎรสหรัฐฯ
วันพฤหัสบดีที่ 12 พฤษภาคม 2565 เวลา 12.00-13.00 น.
ณ ห้อง Rayburn รัฐสภาสหรัฐฯ
ท่านประธานสภาผู้แทนราษฎรสหรัฐฯ
ใต้ฝ่าละอองธุลีพระบาท
ฯพณฯ ทั้งหลาย
และท่านสมาชิกรัฐสภาสหรัฐฯ ทุกท่าน
ผมขอขอบคุณสําหรับงานเลี้ยงอาหารกลางวันในวันนี้ และยินดีที่ได้พบกับสมาชิกผู้ทรงเกียรติของรัฐสภาสหรัฐฯ ทุกท่าน ซึ่งเป็นผู้แทนของชาวอเมริกัน และเป็นผู้ที่มีส่วนสําคัญในการขับเคลื่อนประเทศและอนาคตความสัมพันธ์อาเซียน-สหรัฐฯ ซึ่งจะมีอายุครบ 45 ปี ในปีนี้
ท่ามกลางสถานการณ์ที่มีความท้าทายหลากหลายมิติในปัจจุบัน ผมเชื่อและขอย้ําถึงความสําคัญของความร่วมมือระหว่างกันในทุกด้าน ซึ่งจะเป็นพลังสําคัญในการพลิกฟื้นให้โลกของเรากลับมาเข้มแข็ง มีสันติสุข และประชาชนมีความมั่นคงในการดํารงชีวิตในยุค Next Normal
จุดแข็งหลักของเรา คือ การเติบโตทางเศรษฐกิจที่เชื่อมโยงกัน ซึ่งมีส่วนสําคัญต่อการพัฒนาประเทศ ตลอดจนความเป็นอยู่ที่ดีของประชาชนกว่าหนึ่งพันล้านคนของเรา สหรัฐฯ เป็นหุ้นส่วนทางเศรษฐกิจที่สําคัญของอาเซียน โดยเป็นคู่ค้าอันดับ 2 และนักลงทุนอันดับ 1 ของภูมิภาค ความสะดวกด้านการค้าและการลงทุน รวมถึงการผลักดันการค้าเสรี และการเสริมสร้างความเข้มแข็ง ของห่วงโซ่อุปทาน เป็นวาระสําคัญที่ทุกประเทศต้องดําเนินการอย่างจริงจังมากขึ้นในช่วงที่เศรษฐกิจของโลกกําลังอยู่ในช่วงรอยต่อของการเปลี่ยนผ่าน อันเนื่องมาจากหลายสาเหตุด้วยกัน โดยเฉพาะการปฏิวัติอุตสาหกรรมของโลกครั้งที่ 4 ดังนั้น ประเทศไทยในฐานะเจ้าภาพการประชุมเอเปคในปีนี้ จึงให้ความสําคัญในเรื่องเหล่านี้ เป็นลําดับต้น
ปัจจุบัน อาเซียนมีขนาดเศรษฐกิจเป็นอันดับ 5 ของโลก และคาดว่า จะเติบโตเป็นอันดับ 4 ภายในปี ค.ศ. 2030 โดยเป็นตลาดที่มีศักยภาพในการสร้างโอกาสทางเศรษฐกิจให้กับภาคธุรกิจ ตลอดจนสามารถสร้างงานให้กับชาวอเมริกันได้อีกมาก โดยเฉพาะในอุตสาหกรรมสาขาใหม่ ๆ อาทิ พลังงานสะอาด อิเล็กทรอนิกส์อัจฉริยะ อุตสาหกรรมดิจิทัล และนวัตกรรมการแพทย์ เป็นต้น
ในส่วนของประเทศไทย ความสัมพันธ์ทวิภาคีกับสหรัฐฯ เป็นความสัมพันธ์ทางการทูตซึ่งดํารงมาตั้งแต่ปี ค.ศ. 1833 โดยเริ่มจากความตกลงด้านมิตรภาพและพาณิชย์ ตั้งอยู่บนพื้นฐานของความเป็นหุ้นส่วนพันธมิตรและการมีผลประโยชน์ร่วมกันในทุกด้าน ปัจจุบัน สหรัฐฯ มีการลงทุนในประเทศไทย 17 พันล้านเหรียญสหรัฐฯ ขณะที่ภาคเอกชนไทยมาลงทุนใน 26 รัฐของสหรัฐฯ คิดเป็นจํานวนกว่า 1 พันล้านเหรียญสหรัฐฯ
ผมเชื่อว่า การมีอนาคตที่มั่นคงของเรา ขึ้นอยู่กับการมีบรรยากาศแห่งความสงบ สันติสุข ซึ่งจะเป็นปัจจัยที่เอื้อต่อการฟื้นฟูและพัฒนา ดังนั้น ผมหวังที่จะเห็นบทบาทที่สร้างสรรค์ของสหรัฐฯ ผ่านความร่วมมือที่เป็นรูปธรรมและเอื้อประโยชน์ต่อทุกฝ่ายใน 4 สาขาภายใต้กรอบความร่วมมือด้านเศรษฐกิจของ สหรัฐฯ ในภูมิภาคอินโด-แปซิฟิก บนพื้นฐานของหลักความไว้วางใจซึ่งกันและกัน การเคารพซึ่งกันและกัน และการมีผลประโยชน์ร่วมกัน ซึ่งเรื่องนี้จะเกิดขึ้นได้ก็ด้วยการสนับสนุนจากรัฐสภาสหรัฐฯ ด้วย
สุดท้ายนี้ ผมใคร่ย้ําว่าความสัมพันธ์ที่เข้มแข็งระหว่างอาเซียนกับสหรัฐฯ มีความสําคัญต่อสันติภาพ เสถียรภาพ และความเจริญรุ่งเรืองของสองฝ่าย และของภูมิภาค และ ผมหวังว่า รัฐสภาสหรัฐฯ จะให้การสนับสนุน และผลักดันความร่วมมือต่าง ๆ ในทางบวกให้ก้าวหน้าต่อไป เพื่อประโยชน์อันยั่งยืนและสมดุลของประชาชนของเรา
ขอบคุณครับ
รัฐบาลไทย-ข่าวทำเนียบรัฐบาล-อนุมัติงบกว่า 1,344 ล้าน สานต่อมาตรการโควิด-19
วันพุธที่ 10 พฤศจิกายน 2564
อนุมัติงบกว่า 1,344 ล้าน สานต่อมาตรการโควิด-19
วันพุธที่ 10 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบประมาณกว่า 1,334 ล้านบาท สําหรับสานต่อมาตรการแก้ปัญหาโควิด-19 ให้แก่ 4 หน่วยงาน ประกอบด้วย สํานักงานปลัดกระทรวงสาธารณสุข 528 ล้านบาท กรมการแพทย์ 500 ล้านบาท สําหรับจัดซื้อยาโมลนูพิราเวียร์ กรมควบคุมโรค 58 ล้านบาท และกรมการแพทย์แผนไทยและการแพทย์ทางเลือก 248 ล้านบาท เพื่อสร้างความมั่นคงทางสุขภาพและสาธารณสุขอย่างต่อเนื่อง สร้างความมั่นใจแก่ประชาชนในการดําเนินชีวิตและประกอบกิจกรรมทางเศรษฐกิจ ให้เศรษฐกิจสามารถฟื้นตัวได้ตามแผนการกระตุ้นเศรษฐกิจและนโยบายการเปิดประเทศของรัฐบาล และให้ประชาชนกลับมาดําเนินกิจกรรมด้านสังคมและวัฒนธรรมได้ตามเดิมภายใต้มาตรการป้องกันและควบคุมโรค
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟแห่งประเทศไทย สรุปยอดการเดินทางของผู้โดยสารช่วงเทศกาลปีใหม่ มีจำนวนผู้เดินทางทั้งสิ้น 301,156 คน
วันพฤหัสบดีที่ 6 มกราคม 2565
การรถไฟแห่งประเทศไทย สรุปยอดการเดินทางของผู้โดยสารช่วงเทศกาลปีใหม่ มีจํานวนผู้เดินทางทั้งสิ้น 301,156 คน
สามารถดูแลการเดินทางไปกลับได้อย่างปลอดภัย ไร้อุบัติเหตุ  มีรถโดยสารเพียงพอ ไม่มีผู้โดยสารตกค้าง
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) เปิดเผยว่า ตามที่รฟท.ได้จัดมาตรการอํานวยความสะดวกรองรับการเดินทางของพี่น้องประชาชนในช่วงเทศกาลปีใหม่ ประจําปี 2565 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย ซึ่งได้มีการได้จัดตั้งศูนย์ปลอดภัยในช่วงเทศกาลปีใหม่ ทั้งส่วนกลางและส่วนภูมิภาค สําหรับอํานวยความสะดวก และดูแลความปลอดภัยการเดินทางแก่ประชาชน พร้อมทั้งได้พ่วงตู้โดยสารจนเต็มหน่วยลากจูงในขบวนรถทุกเส้นทางทั่วประเทศ รวม 170 ขบวนต่อวัน และเพิ่มขบวนรถพิเศษรองรับการเดินทางของพี่น้องประชาชนให้เพียงพอต่อความต้องการ รวม 7 ขบวน ในเส้นทาง กรุงเทพ - อุบลราชธานี- กรุงเทพ และกรุงเทพ - เชียงใหม่- กรุงเทพ ซึ่งสามารถรองรับการเดินทางของผู้โดยสารในช่วงเทศกาลปีใหม่ได้เป็นอย่างดี โดยมีขบวนรถรับส่งผู้โดยสารได้เพียงพอ ไม่มีผู้โดยสารตกค้าง และสามารถดูแลผู้โดยสารเดินทางไปและกลับได้อย่างปลอดภัย ปราศจากอุบัติเหตุ
ส่วนภาพรวมของจํานวนผู้โดยสารที่เดินทางโดยรถไฟช่วงเทศกาลปีใหม่ ตั้งแต่วันที่ 30 ธันวาคม 2564 - 4 มกราคม 2565 มีจํานวนทั้งสิ้น 301,156 คน แบ่งเป็นผู้โดยสารเชิงพาณิชย์ 120,462 คน และเชิงสังคม 180,694 คน เป็นผู้โดยสารขาออก 148,892 คน ผู้โดยสารขาเข้า 152,264 คน โดยเส้นทางที่มีผู้โดยสารเดินทางหนาแน่นที่สุด คือ สายใต้ 91,801 คน รองลงมาคือ สายตะวันออกเฉียงเหนือ 82,022 คน สายเหนือ 71,444 คน และสายตะวันออก 36,630 คน ซึ่งภาพรวมการเดินทางในช่วงเทศกาลปีใหม่ 2565 มีผู้โดยสารใช้บริการตามสถานีต่าง ๆ ทั่วประเทศเพิ่มขึ้นจากปี 2564 ที่มีผู้ใช้บริการ 269,379 คน
ทั้งนี้ รฟท. ขอขอบคุณพี่น้องประชาชน ผู้โดยสาร ที่ให้ความร่วมมือในการปฏิบัติตามมาตรการความปลอดภัย โดยไม่จําหน่ายและดื่มเครื่องดื่มแอลกอฮอล์บนขบวนรถและบริเวณสถานีรถไฟ ตลอดจนปฏิบัติตามมาตรการทางสาธารณสุขในการเฝ้าระวังและป้องกันการแพร่ระบาดของโรคโควิด-19 อย่างเคร่งครัด โดยมีการเข้าจุดคัดกรองวัดไข้ผู้โดยสารก่อนเข้าสถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดการเดินทาง การรักษาระยะห่าง Social Distancing พร้อมสแกนแอปพลิเคชัน ไทยชนะ ก่อนและหลังใช้บริการ โดยสามารถสอบถามข้อมูลเพิ่มเติมเกี่ยวกับการเดินทางโดยรถไฟ ได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ Facebook แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ครม.อนุมัติให้ ททท.ก่อหนี้ผูกพันโครงการ The Michelin Guide Thailand ประจำปี 2565-2569 วงเงิน 135 ล้านบาท
วันอังคารที่ 5 ตุลาคม 2564
ครม.อนุมัติให้ ททท.ก่อหนี้ผูกพันโครงการ The Michelin Guide Thailand ประจําปี 2565-2569 วงเงิน 135 ล้านบาท
ครม.อนุมัติให้ ททท.ก่อหนี้ผูกพันโครงการ The Michelin Guide Thailand ประจําปี 2565-2569 วงเงิน 135 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติให้การท่องเที่ยวแห่งประเทศไทย(ททท.)ก่อหนี้ผูกพันในการสนับสนุนการจัดโครงการ The Michelin Guide Thailand ประจําปี 2565-2569 วงเงิน 4.1 ล้านดอลลาร์สหรัฐ หรือประมาณ 135.3 ล้านบาท โดยแบ่งจ่ายเป็นรายปี ปีละ 820,000 ดอลลาร์สหรัฐหรือประมาณ 27.06 ล้านบาทให้แก่บริษัท Michelin Travel Partner France ซึ่งเป็นผู้ผลิตคู่มือแนะนําร้านอาหารที่มีชื่อเสียงระดับโลกในนาม Michelin Guide โดยงบประมาณที่ใช้ในปี 2565 จะจัดสรรงบประมาณของททท. และในปีที่ 2-5 ททท.จะตั้งคําของบประมาณรายจ่ายประจําปีต่อไป
สําหรับพื้นที่ดําเนินการตามโครงการฯประกอบด้วย กรุงเทพมหานคร เชียงใหม่ ภูเก็ต พังงา พระนครศรีอยุธยา และจะสํารวจเพิ่มอีกอย่างน้อย 3 จังหวัด โดยเป็นจังหวัดในภาคตะวันออกเฉียงเหนืออย่างน้อย 1 จังหวัด สําหรับกระบวนการดําเนินโครงการนั้น จะเริ่มจากการคัดเลือกและรวบรวมรายชื่อร้านอาหารที่อยู่ในระดับมาตรฐานของมิชลิน มีขั้นตอนตั้งแต่การลงพื้นที่สํารวจร้านอาหาร การตรวจสอบคุณภาพและรสชาติอาหารโดยผู้เชี่ยวชาญจากทั่วโลกที่ผ่านการอบรมตามเกณฑ์ของมิชลิน โดยมิชลินเป็นผู้รับผิดชอบในการคัดเลือกทีมงาน และแต่งตั้งคณะผู้ตรวจสอบเพื่อดําเนินการคัดเลือกร้านอาหารและจัดอันดับร้านอาหารอย่างยุติธรรมตามระเบียบวิธีการของมิชลิน จากนั้นจะมีการพิมพ์หนังสือ The Michelin Guide Thailand ทุกปี เพื่อแนะนําร้านอาหารที่ผ่านกระบวนการประเมินผล
ทั้งนี้จะมีการแถลงข่าวสร้างการรับรู้การจัดทําโครงการ The Michelin Guide Thailand ประจําปี 2565-2569 รวมถึงจัดงานมอบรางวัลให้แก่ร้านอาหารที่ได้รับการรับรองมาตรฐานจากมิชลิน พร้อมดําเนินการตรวจสอบคุณภาพร้านอาหารในประเทศไทยอย่างต่อเนื่องเป็นเวลา 5 ปี นอกจากนี้ยังมอบสิทธิรางวัล Michelin Thailand Service Award By TAT ให้แก่ททท. ซึ่งเป็นรางวัลใหม่ ที่เพิ่มขึ้นจากสิทธิประโยชน์เดิม โดยเป็นรางวัลสําหรับบุคลากรผู้ให้บริการยอดเยี่ยม
ขณะเดียวกันทางกระทรวงการท่องเที่ยวและกีฬาได้รายงานว่า โครงการ The Michelin Guide Thailand ประจําปี 2560-2563 ที่ผ่านมา ได้ช่วยส่งเสริมภาพลักษณ์ของประเทศไทย ในฐานะแหล่งท่องเที่ยวที่เป็นจุดหมายปลายทางยอดนิยมผ่านวัฒนธรรมอาหารที่มีคุณภาพและมีมาตรฐาน นอกจากนี้ยังช่วยเพิ่มมูลค่าและศักยภาพของอาหารไทยให้เป็นที่ยอมรับในระดับสากล รวมถึงร้านอาหารริมทาง(Street Food) ช่วยให้ร้านอาหารของไทยมีการพัฒนาและยกระดับคุณภาพเพื่อรักษามาตรฐาน ส่งเสริมภาพลักษณ์ของเชฟไทยสู่เวทีระดับสากล ดึงดูดเชฟชั้นนําต่างประเทศให้มาทํางานในประเทศไทย และส่งเสริมให้เกิดการลงทุนเปิดร้านอาหารระดับ High-End มากยิ่งขึ้น
..................
รัฐบาลไทย-ข่าวทำเนียบรัฐบาล-ดีอีเอส จับมือ ITU พัฒนาทักษะดิจิทัลเด็กหญิง-สตรี
วันพฤหัสบดีที่ 28 เมษายน 2565
ดีอีเอส จับมือ ITU  พัฒนาทักษะดิจิทัลเด็กหญิง-สตรี
ดีอีเอส จับมือ ITU  พัฒนาทักษะดิจิทัลเด็กหญิง-สตรี
“อัจฉรินทร์”ปลัดกระทรวงดิจิทัลฯร่วมเปิดงานGirls in ICT Day Thailand and Asia and the Pacific 2022ส่งเสริมเยาวชนสตรีเข้าสู่สายความรู้และวิชาชีพในสาขาSTEMเกาะติดเทรนด์ยุคดิจิทัล
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวระหว่างเข้าร่วมพิธีเปิดงานGirls in ICT Day Thailand and Asia and the Pacific 2022วันนี้(28เม.ย.65)ว่ากระทรวงดิจิทัลฯให้ความสําคัญและส่งเสริมการเรียนด้านวิทยาศาสตร์เทคโนโลยีวิศวกรรมศาสตร์และคณิตศาสตร์(STEM)ของเยาวชนสตรีซึ่งจะเป็นประโยชน์ต่อการเรียนรู้และการประกอบอาชีพในยุคดิจิทัลและสร้างความเท่าเทียมระหว่างเพศชาย-หญิง
ทั้งนี้กระทรวงฯร่วมกับหน่วยงานที่เกี่ยวข้องและสหภาพโทรคมนาคมระหว่างประเทศ(ITU)จัดกิจกรรมดังกล่าวนับตั้งแต่ปี2557โดยมีเยาวชนสตรีเข้าร่วมฝึกอบรมในประเทศไทยแล้วมากกว่า800คนในหลายหัวข้อเช่นe-Farming, e-Commerce, AI, Big DataและCybersecurityเป็นต้น
โดยในปีนี้กระทรวงฯมีกําหนดจัดการฝึกอบรมหัวข้อDigital Skills for Girlsร่วมกับศูนย์วิจัยการจัดการความรู้การสื่อสารและการพัฒนาแห่งมหาวิทยาลัยสุโขทัยธรรมาธิราช(CCDKM)เพื่อพัฒนาทักษะด้านการใช้ICTอย่างต่อเนื่องผ่านสื่อสังคมออนไลน์และสร้างแรงบันดาลใจให้เด็กผู้หญิงสนใจการประกอบอาชีพในสาขาICTมากขึ้น
ทั้งนี้ITUได้กําหนดให้วันพฤหัสบดีในสัปดาห์ที่4ของเดือนเมษายนของทุกปีเป็นวันInternational Girls in ICT Dayเพื่อส่งเสริมความเสมอภาคหญิงชายและเสริมสร้างศักยภาพสตรีด้านICTโดยITUได้ร่วมมือกับประเทศสมาชิกในทุกภูมิภาคทั่วโลกจัดกิจกรรมเพื่อเฉลิมฉลองวันดังกล่าวโดยปีนี้จะมีกิจกรรมจัดฝึกอบรมให้กับเยาวชนสตรีของไทยอย่างต่อเนื่องระหว่างเดือนพ.ค. -มิ.ย. 65
************
รัฐบาลไทย-ข่าวทำเนียบรัฐบาล-โครงการแว่นตาเพื่อเด็กไทย
วันจันทร์ที่ 24 มกราคม 2565
โครงการแว่นตาเพื่อเด็กไทย
วันจันทร์ที่ 24 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสุขภาพและพัฒนาการของเด็กไทยจึงจัดโครงการแว่นตาเพื่อเด็กไทย โดยให้องค์กรปกครองส่วนท้องถิ่นดําเนินโครงการภายใต้งบกองทุนหลักประกันสุขภาพท้องถิ่นหรือพื้นที่ ให้โรงเรียนพาเด็กนักเรียนตามสิทธิบัตรทองชั้นประถมศึกษาปีที่ 1 ทุกคน นักเรียนชั้นอนุบาล และนักเรียนชั้นประถมศึกษาปีที่ 2-6 ที่คุณครูสงสัยว่าอาจมีปัญหาสายตา เข้ารับการตรวจคัดกรองที่ รพ.ส่งเสริมสุขภาพตําบล หน่วยบริการปฐมภูมิ หรือ รพ.อําเภอ จากนั้นจะมีการส่งต่อให้จักษุแพทย์ตรวจวินิจฉัยยืนยัน วัดค่าสายตา และตัดแว่นตา ตลอดจนตรวจติดตามหลังได้รับแว่นตา ฟรี ให้เด็กไทยเข้าถึงบริการแว่นตาเพื่อแก้ปัญหาภาวะสายตาผิดปกติได้อย่างทั่วถึง ซึ่งมีผลกระทบโดยตรงต่อศักยภาพในการเรียนรู้ของเด็ก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ขอให้ทุกภาคส่วนร่วมกันรณรงค์ลดการเผาในพื้นที่การเกษตร ป้องกันและลดปัญหาวิกฤตหมอกควันในพื้นที่ภาคเหนือตอนบนของไทยที่เกิดขึ้นในช่วงมกราคม-เมษายนทุกปี
วันอาทิตย์ที่ 28 พฤศจิกายน 2564
นายกฯ ขอให้ทุกภาคส่วนร่วมกันรณรงค์ลดการเผาในพื้นที่การเกษตร ป้องกันและลดปัญหาวิกฤตหมอกควันในพื้นที่ภาคเหนือตอนบนของไทยที่เกิดขึ้นในช่วงมกราคม-เมษายนทุกปี
โฆษกรัฐบาลเผย นายกฯ ขอให้ทุกภาคส่วนร่วมกันรณรงค์ลดการเผาในพื้นที่การเกษตร ป้องกันและลดปัญหาวิกฤตหมอกควันในพื้นที่ภาคเหนือตอนบนของไทยที่เกิดขึ้นในช่วงมกราคม-เมษายนทุกปี
วันนี้(27พ.ย.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยพลเอกประยุทธ์จันทรโอชานายกรัฐมนตรีและรัฐมนตรีว่าการกระทรวงกลาโหมมีความห่วงใยต่อสถานการณ์ปัญหาวิกฤตหมอกควันที่ปกคลุมพื้นที่ภาคเหนือตอนบนของไทยที่มักจะเกิดขึ้นในช่วงระหว่างเดือนมกราคม-เมษายนของทุกปี โดยวิกฤตหมอกควันที่ปกคลุมพื้นที่ภาคเหนือตอนบนของไทยตลอดระยะเวลานับสิบปีที่ผ่านมานั้นพบว่าสาเหตุหลักมาจากการเผาป่าการเผาเศษวัสดุทางการเกษตรในพื้นที่เพาะปลูกข้าวโพดเลี้ยงสัตว์และการเผาในพื้นที่ทําไร่หมุนเวียนรวมทั้งการเผาไหม้ของเครื่องยนต์และภาคอุตสาหกรรมต่างๆทําให้ส่งผลกระทบต่อสุขภาพและทัศนวิสัยการเดินทางของประชาชนอย่างมากรวมถึงภาคการท่องเที่ยวจึงขอความร่วมมือให้หน่วยงานทุกภาคส่วนที่เกี่ยวข้องเช่นกระทรวงมหาดไทยกระทรวงทรัพยากรธรรมชาติและสิ่งแวดล้อมกองทัพและหน่วยงานในพื้นที่เตรียมการรับมือปัญหาที่จะเกิดขึ้นรวมทั้งคุมเข้มมาตรการทางกฎหมายเพื่อร่วมกันสร้างความตระหนักรู้ถึงความรับผิดชอบต่อสังคมป้องกันแก้ไขปัญหาไฟป่าและให้มีการประชาสัมพันธ์เผยแพร่รณรงค์ลดการเผาในพื้นที่การเกษตรผ่านช่องทางสื่อต่างๆ ให้ประชาชนได้รับทราบข้อมูลที่ถูกต้องและพร้อมที่จะร่วมมือกับภาครัฐในการแก้ไขปัญหาหมอกควันอย่างมีประสิทธิภาพและเกิดความยั่งยืน
“การลดการเผาในพื้นที่การเกษตรถือเป็นอีกหนึ่งแนวทางสําคัญในการควบคุมแห่งกําเนิดไฟป่าที่ทําให้เกิดปัญหาหมอกควันและฝุ่นละอองไม่ให้สูงเกินเกณฑ์มาตรฐานที่จะส่งผลกระทบต่อสุขภาพของประชาชนและสิ่งแวดล้อมรวมถึงการแก้ไขปัญหาวิกฤตหมอกควันที่เกิดขึ้นมาเป็นระยะเวลายาวนานในพื้นที่ภาคเหนือตอนบนของไทยอีกทั้งยังสอดคล้องกับนโยบายของนายกรัฐมนตรีและหลายประเทศทั่วโลกที่ให้ความสําคัญในการเร่งแก้ปัญหาการลดโลกร้อนและการลดการปล่อยก๊าซเรือนกระจกสู่ชั้นบรรยากาศของโลกที่ส่งผลกระทบต่อสภาพแวดล้อมและสภาพอากาศที่เปลี่ยนรวมถึงการขับเคลื่อนโมเดลเศรษฐกิจ"BCG" หรือBio-Circular-Green Economyเศรษฐกิจชีวภาพ-เศรษฐกิจหมุนเวียน-เศรษฐกิจสีเขียวและการประกอบกิจการหรือดําเนินการต่างๆต้องเป็นมิตรต่อสิ่งแวดล้อมและไม่ให้ส่งผลกระทบต่อประชาชนตามมาภายหลัง”โฆษกประจําสํานักนายกรัฐมนตรีกล่าว
สําหรับการแก้ไขปัญหาหมอกควันและปัญหามลพิษด้านฝุ่นละอองนั้นรัฐบาลได้มีการดําเนินการตามแผนปฏิบัติการขับเคลื่อนวาระแห่งชาติด้านฝุ่นละอองแบ่งเป็น4ระดับดังนี้
-ระดับที่1 PM2.5ไม่เกิน50มคก./ลบ.ม. :หน่วยงานดําเนินภารกิจตามสภาวะปกติ
-ระดับที่2 PM2.5ระหว่าง51- 75มคก./ลบ.ม. :ทุกหน่วยงานดําเนินมาตรการให้เข้มงวดขึ้น
-ระดับที่3 PM2.5ระหว่าง76 -100มคก./ลบ.ม. :ผู้ว่าราชการกทม./จังหวัดเป็นผู้บัญชาการเหตุการณ์โดยใช้อํานาจตามกฎหมายที่เกี่ยวข้องควบคุมพื้นที่ควบคุมแหล่งกําเนิดและกิจกรรมที่ทําให้เกิดมลพิษ
-ระดับที่4 PM2.5มากกว่า100มคก./ลบ.ม. :เสนอให้ประชุมคณะกรรมการที่เกี่ยวข้อง(กก.คพ.กก.วล)เพื่อเสนอมาตรการให้นายกรัฐมนตรีพิจารณาสั่งการเป็นต้น
——————-
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ แนะพ่อ-แม่ คุมเข้มดูแลสุขภาพเด็กเล็ก - วัยเรียนในช่วงหน้าฝน สร้างเกราะ เสริมภูมิคุ้มกันโรคก่อนเปิดเทอม
วันอาทิตย์ที่ 15 พฤษภาคม 2565
โฆษกรัฐบาลเผย นายกฯ แนะพ่อ-แม่ คุมเข้มดูแลสุขภาพเด็กเล็ก - วัยเรียนในช่วงหน้าฝน สร้างเกราะ  เสริมภูมิคุ้มกันโรคก่อนเปิดเทอม
โฆษกรัฐบาลเผย นายกฯ แนะพ่อ-แม่ คุมเข้มดูแลสุขภาพเด็กเล็ก - วัยเรียนในช่วงหน้าฝน สร้างเกราะ  เสริมภูมิคุ้มกันโรคก่อนเปิดเทอม    ขณะที่ ผู้ติดเชื้อโควิดวันนี้  6,094 ราย เสียชีวิต 51 ราย
วันนี้ (15 พ.ค 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนํา พ่อ-แม่ ผู้ปกครองใส่ใจสุขภาพ ดูแลเด็กเล็ก ลูกหลานในวัยเรียน ในช่วงหน้าฝนนี้เป็นพิเศษ ซึ่งโรคติดต่อที่พบได้บ่อยในเด็กช่วงหน้าฝนคือโรคไข้หวัดและไข้หวัดใหญ่ โดยอาการจะมีไข้สูงเฉียบพลัน หนาวสั่น ปวดศีรษะ ไอ จาม หรือมีน้ํามูกไหล โดยมีวิธีป้องกันแบบเดียวกับโรคโควิด-19 คือ การสวมหน้ากากอนามัย หมั่นล้างมือด้วยสบู่และน้ํา หรือใช้เจลแอลกอฮอล์ทุกครั้งและเพื่อไม่ให้เกิดการแพร่กระจายของเชื้อ นอกจากนี้ ควรสอนให้เด็กปิดปากปิดจมูกเวลาไอหรือจาม ใส่ใจการกินอาหารให้ครบ 5 หมู่ เน้นปรุงสุก กินผักหรือผลไม้ที่อุดมด้วยวิตามินและดื่มน้ําอุ่นให้มาก ๆ ออกกําลังกาย และนอนหลับพักผ่อนให้เพียงพอ จะช่วยลดความเสี่ยงที่จะป่วยลง เสริมภูมิคุ้มกัน สร้างเกราะป้องกันโรคที่ดีให้กับเด็ก ก่อนเปิดเทอม
สําหรับ วันอาทิตย์ที่ 15 พฤษภาคม 2565 ผู้ติดเชื้อโควิด-19 รายใหม่
รวม 6,094 ราย จําแนกเป็นผู้ป่วยจากในประเทศ 6,092 ราย
ผู้ป่วยมาจากต่างประเทศ 2 ราย ผู้ป่วยสะสม 2,150,41 1 ราย (ตั้งแต่ 1 มกราคม 2565) หายป่วยกลับบ้าน 8,601 ราย หายป่วยสะสม 2,105, 105 ราย (ตั้งแต่ 1 มกราคม 2565) ผู้ป่วยกําลังรักษา 70,775 ราย
เสียชีวิต 51 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,304 รายเฉลี่ยจังหวัดละ 17 ราย อัตราครองเตียง ร้อยละ 16.9
*****************************
รัฐบาลไทย-ข่าวทำเนียบรัฐบาล-​รองปลัดจุลพงษ์ฯ เป็นประธานร่วมในการประชุมคณะอนุกรรมการส่งเสริมการจัดซื้อจัดจ้างสินค้าและบริการที่เป็นมิตรกับสิ่งแวดล้อมภาครัฐ ครั้งที่ 1/2564
วันศุกร์ที่ 26 พฤศจิกายน 2564
​รองปลัดจุลพงษ์ฯ เป็นประธานร่วมในการประชุมคณะอนุกรรมการส่งเสริมการจัดซื้อจัดจ้างสินค้าและบริการที่เป็นมิตรกับสิ่งแวดล้อมภาครัฐ ครั้งที่ 1/2564
นายจุลพงษ์ ทวีศรี รองปลัดกระทรวงอุตสาหกรรม ในฐานะประธานอนุกรรมการร่วม เป็นประธานการประชุมคณะอนุกรรมการส่งเสริมการจัดซื้อจัดจ้างสินค้าและบริการที่เป็นมิตรกับสิ่งแวดล้อมภาครัฐ ครั้งที่ 1/2564
รองปลัดจุลพงษ์ฯ เป็นประธานร่วมในการประชุมคณะอนุกรรมการส่งเสริมการจัดซื้อจัดจ้างสินค้าและบริการที่เป็นมิตรกับสิ่งแวดล้อมภาครัฐ ครั้งที่ 1/2564
วันนี้ (26 พฤศจิกายน 2564) นายจุลพงษ์ ทวีศรี รองปลัดกระทรวงอุตสาหกรรม ในฐานะประธานอนุกรรมการร่วม เป็นประธานการประชุมคณะอนุกรรมการส่งเสริมการจัดซื้อจัดจ้างสินค้าและบริการที่เป็นมิตรกับสิ่งแวดล้อมภาครัฐ ครั้งที่ 1/2564 โดยมีนายปิ่นสักก์ สุรัสวดี รองปลัดกระทรวงทรัพยากรธรรมชาติและสิ่งแวดล้อม ร่วมเป็นประธาน ณ ห้องประชุม กรมควบคุมมลพิษ
สําหรับการประชุมครั้งนี้ ที่ประชุมได้รับทราบความก้าวหน้าและการดําเนินงานที่ผ่านมาของการดําเนินงานส่งเสริมการจัดซื้อจัดจ้างสินค้าและบริการที่เป็นมิตรกับสิ่งแวดล้อม โดยตัวอย่างรายการสินค้าและบริการที่เป็นมิตรกับสิ่งแวดล้อม ได้แก่ แบตเตอรี่ปฐมภูมิ ผลิตภัณฑ์ลบคําผิด หลอดฟลูออเรสเซนต์ ยางรถยนต์ ระบบกําลังไฟฟ้าต่อเนื่อง (UPS) หลอดแอลอีดี แบตเตอรี่รถยนต์ เป็นต้น ทั้งนี้ที่ประชุมได้พิจารณาร่างแผนปฏิบัติการด้านการส่งเสริมการจัดซื้อจัดจ้างสินค้าและบริการที่เป็นมิตรกับสิ่งแวดล้อม พ.ศ.2565-2570 อีกทั้งให้ความเห็นชอบร่างแผนปฏิบัติการดังกล่าว และให้มีการตั้งคณะทํางานร่วมกันเพื่อหาปัจจัยของความสําเร็จในการขับเคลื่อนแผนดังกล่าว ก่อนที่จะมีการนําเสนอต่อคณะกรรมการควบคุมมลพิษต่อไป
รัฐบาลไทย-ข่าวทำเนียบรัฐบาล-กรมทางหลวงเตรียมความพร้อมรองรับการเดินทางบนทางหลวงในช่วงวันหยุดราชการ ระหว่างวันที่ 13 - 16 พฤษภาคม 2565
วันพฤหัสบดีที่ 12 พฤษภาคม 2565
กรมทางหลวงเตรียมความพร้อมรองรับการเดินทางบนทางหลวงในช่วงวันหยุดราชการ ระหว่างวันที่ 13 - 16 พฤษภาคม 2565
หากประชาชนต้องการสอบถามข้อมูลเส้นทาง แจ้งเหตุด่วนเหตุร้ายหรือขอความช่วยเหลือ สามารถแจ้งได้ที่สายด่วน ทล. โทร. 1586 (โทรฟรี 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า เนื่องในวันหยุดราชการระหว่างวันที่ 13 - 16 พฤษภาคม 2565 ซึ่งคาดว่าจะมีประชาชนเดินทางกลับภูมิลําเนาและท่องเที่ยวเป็นจํานวนมาก กรมทางหลวง (ทล.) จึงได้ดําเนินมาตรการอํานวยความสะดวกและปลอดภัยตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ในการบูรณาการเตรียมความพร้อมของหน่วยงานในสังกัดกระทรวงคมนาคม โดยในส่วนของ ทล. ได้สั่งการให้ทุกหน่วยงานในสังกัด ทล. ประกอบด้วย สํานักงานทางหลวง แขวงทางหลวง และแขวงทางหลวงพิเศษระหว่างเมือง จัดเตรียมเจ้าหน้าที่และอุปกรณ์อํานวยความปลอดภัย รถตรวจการณ์ (Mobile VMS) ให้มีความพร้อมในการออกปฏิบัติงานเมื่อเกิดอุบัติเหตุหรือจราจรติดขัดสะสมบนเส้นทางพร้อมบูรณาการร่วมกับตํารวจทางหลวง ตํารวจท้องที่ในการบริหารสัญญาณไฟจราจร และหากพบว่ามีปริมาณจราจรหนาแน่นจะทําการจัดช่องทางพิเศษ (Reversible Lane) เพื่อเพิ่มความคล่องตัวในการสัญจรของผู้ใช้ทาง
อธิบดีกรมทางหลวง กล่าวเพิ่มเติมว่า สําหรับโครงการที่อยู่ระหว่างการก่อสร้างจะทําการคืนพื้นผิวจราจรให้มีช่องจราจรเท่าเดิมหรือให้ใกล้เคียงของเดิมมากที่สุด และตรวจสอบป้ายระหว่างงานก่อสร้าง ไฟฟ้าแสงสว่าง อุปกรณ์อํานวยความปลอดภัยต่าง ๆ ให้เป็นไปตามมาตรฐานงานก่อสร้าง เพื่อให้มีผลกระทบต่อการเดินทางน้อยที่สุด และเพิ่มความปลอดภัยในการเดินทางรวมถึงจัดเตรียมห้องน้ําและพื้นที่บริเวณสํานักงานหมวดทางหลวงทั่วประเทศ ในการรองรับประชาชนที่จะมาใช้บริการจอดพักรถหรือเข้าห้องน้ําอีกด้วย
ทั้งนี้ หากประชาชนต้องการสอบถามข้อมูลเส้นทาง แจ้งเหตุด่วนเหตุร้ายหรือขอความช่วยเหลือ สามารถแจ้งได้ที่สายด่วน ทล. โทร. 1586 (โทรฟรี 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193
รัฐบาลไทย-ข่าวทำเนียบรัฐบาล-การลงทะเบียนและการเปลี่ยนการเข้าร่วมโครงการยิ่งใช้ยิ่งได้
วันอังคารที่ 29 มิถุนายน 2564
การลงทะเบียนและการเปลี่ยนการเข้าร่วมโครงการยิ่งใช้ยิ่งได้
โครงการยิ่งใช้ยิ่งได้เปิดลงทะเบียนตั้งแต่วันที่ 21 มิ.ย.2564 ได้สิ้นสุดการเปลี่ยนโครงการเมื่อวันที่ 28 มิ.ย2564 โดยมีประชาชนทําลงทะเบียน 4.52 แสนคน ซึ่งเมื่อตรวจสอบรายการลงทะเบียนซ้ําและลงทะเบียนไม่สําเร็จ ลงทะเบียนสําเร็จจํานวน 4.18 แสนคน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการยิ่งใช้ยิ่งได้ที่เปิดให้ลงทะเบียนตั้งแต่วันที่ 21 มิถุนายน 2564 ได้สิ้นสุดการให้เปลี่ยนโครงการเมื่อวันที่ 28 มิถุนายน 2564 โดยมีประชาชนทําการลงทะเบียนจํานวน 4.52 แสนคน ซึ่งเมื่อตรวจสอบรายการลงทะเบียนซ้ําและลงทะเบียนไม่สําเร็จแล้ว มีประชาชนลงทะเบียนสําเร็จจํานวน 4.18 แสนคน ซึ่งรวมถึงผู้ที่เปลี่ยนมาจากโครงการคนละครึ่ง ระยะที่ 3 จํานวน 2.46 แสนคน ทั้งนี้ ประชาชนยังสามารถลงทะเบียนโครงการยิ่งใช้ยิ่งได้ผ่านเว็บไซต์ www.ยิ่งใช้ยิ่งได้.com ได้อย่างต่อเนื่องตั้งแต่เวลา 06.00 – 22.00 น. ของทุกวัน จนกว่าจะครบ 4 ล้านคน สําหรับผู้ที่เคยเข้าร่วมโครงการของรัฐแล้วสามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง
โฆษกกระทรวงการคลังได้ให้ข้อมูลเพิ่มเติมว่า เพื่อให้สอดคล้องกับมาตรการป้องกันและควบคุมการแพร่ระบาดของ COVID - 19 ของภาครัฐ และส่งเสริมให้มีการใช้จ่ายตามวัตถุประสงค์ของโครงการในการฟื้นฟูเศรษฐกิจโดยการกระตุ้นการบริโภคภายในประเทศ สํานักงานเศรษฐกิจการคลังอยู่ระหว่างเตรียมเสนอกระทรวงการคลังเพื่อเสนอต่อคณะกรรมการกลั่นกรองการใช้จ่ายเงินกู้ในการพิจารณาขยายระยะเวลาใช้จ่ายที่จะได้รับ e - Voucher จากแต่เดิมสิ้นสุดวันที่ 30 กันยายน 2564 เป็นสิ้นสุดวันที่ 30 พฤศจิกายน 2564 พร้อมทั้งขยายยอดใช้จ่ายสูงสุดที่จะนํามาคํานวณสิทธิ e - Voucher ต่อวัน จากเดิม 5,000 บาทต่อคนต่อวัน เป็น 10,000 บาทต่อคนต่อวัน ซึ่งการขยายยอดใช้จ่ายดังกล่าวจะเริ่มวันที่ 15 กรกฎาคม 2564 และจะไม่มีผลในการคํานวณคืน e - Voucher ย้อนหลัง โดยการใช้จ่ายในช่วงวันที่ 1–14 กรกฎาคม 2564 จะจํากัดวงเงินใช้จ่ายสูงสุดที่จะนํามาคํานวณสิทธิ e - Voucher ไม่เกิน 5,000 บาทต่อคนต่อวันเท่านั้น และตั้งแต่วันที่ 15 กรกฎาคม – 30 พฤศจิกายน 2564 จะจํากัดวงเงินใช้จ่ายสูงสุดที่จะนํามาคํานวณสิทธิ e - Voucher ไม่เกิน 10,000 บาทต่อคนต่อวัน โดยจะยังคงได้รับสิทธิ e - Voucher สะสมสูงสุดไม่เกิน 7,000 บาทต่อคนเท่าเดิม ตลอดระยะเวลาโครงการ
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-ปลัดกระทรวงยุติธรรม​ เปิดการสัมมนาออนไลน์ระหว่างประเทศ ภายใต้หัวข้อ “การให้ความช่วยเหลือทางกฎหมายแก่พลเมืองอาเซียนฯ
วันอังคารที่ 1 มีนาคม 2565
ปลัดกระทรวงยุติธรรม​ เปิดการสัมมนาออนไลน์ระหว่างประเทศ ภายใต้หัวข้อ “การให้ความช่วยเหลือทางกฎหมายแก่พลเมืองอาเซียนฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ เป็น​ประธาน​ในพิธีเปิดการสัมมนาออนไลน์ระหว่างประเทศ ภายใต้หัวข้อ “การให้ความช่วยเหลือทางกฎหมายแก่พลเมืองอาเซียน : แลกเปลี่ยนประสบการณ์และต้นแบบที่ดีจากประเทศสมาชิกอาเซียน”
ในวันอังคาร​ที่​ ๒๒ กุมภาพันธ์​ ๒๕๖๕​ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ เป็น​ประธาน​ในพิธีเปิดการสัมมนาออนไลน์ระหว่างประเทศ ภายใต้หัวข้อ “การให้ความช่วยเหลือทางกฎหมายแก่พลเมืองอาเซียน : แลกเปลี่ยนประสบการณ์และต้นแบบที่ดีจากประเทศสมาชิกอาเซียน” (Webinar on Legal Assistance to ASEAN People: Sharing Experiences and Best Practices from ASEAN Member States) โดยดําเนินการผ่านระบบออนไลน์ Zoom Webinar จัดโดย​ กรมคุ้มครองสิทธิและเสรีภาพ โดยกองสิทธิมนุษยชนระหว่างประเทศ​ โดยมี​ นายเรืองศักดิ์ สุวารี อธิบดี กรมคุ้มครองสิทธิและเสรีภาพ เป็นผู้กล่าวรายงาน ทั้งนี้ มีผู้เข้าร่วมการสัมมนาฯ ประกอบด้วยผู้แทนจากหน่วยงานภาคส่วนต่างๆ ที่ทําหน้าที่ให้ความช่วยเหลือทางกฎหมาย รวมจํานวนประมาณ ๕๒๐ คน
การสัมมนาฯ ดังกล่าว ได้รับเกียรติจากวิทยากรผู้เชี่ยวชาญทั้งจากในประเทศและต่างประเทศ ได้แก่ ศาสตราจารย์อมรา พงศาพิชญ์ ผู้แทน AICHR ประเทศไทย กล่าวปาฐกถาพิเศษ หัวข้อ “บทบาท AICHR ในการผลักดันงานด้านการให้ความช่วยเหลือทางกฎหมาย” Mr.Andrew Khoo Advocate & Solicitor, High court of Malaya จากมาเลเซีย บรรยาย หัวข้อ “ภาพรวมของการให้ความช่วยเหลือทางกฎหมายในบริบทอาเซียน” และช่วงสุดท้ายเป็นการอภิปรายเพื่อแลกเปลี่ยนประสบการณ์จากแนวปฏิบัติของประเทศสมาชิกอาเซียนในการให้ความช่วยเหลือทางกฎหมายแก่พลเมืองอาเซียน โดยมีคุณ Nicholas Booth จาก UNDP เป็นผู้ดําเนินรายการ และมีผู้แทนจากประเทศสมาชิกอาเซียน ได้แก่ คุณเปรมยุดา ตันติกนกพร ผู้อํานวยการกองพิทักษ์สิทธิและะสรีภาพ เป็นผู้แทนจากประเทศไทย คุณ Virgaliano Nohan, Legal Attache จากอินโดนีเซีย คุณ Michael Lyndon B. Garcia, First Secretary and Consul General จากฟิลิปปินส์ และคุณ Edmund Bon Tai Soon Head of Chambers, AmerBon Advocates & Chairperson, Malaysia Working group for ASEAN Human Rights Mechanism จากมาเลเซีย ร่วมอภิปราย โดยผู้เข้าร่วมการสัมมนาฯ ได้สนใจให้การสอบถามในหลายประเด็น อาทิ ความแตกต่างระหว่างการให้ความช่วยเหลือทางกฎหมายแก่คนชาติและพลเมืองอาเซียน การให้ความช่วยเหลือทนายความผ่านระบบ Pro Bono การให้ความช่วยเหลือบุคคลที่มีสถานะการเข้าเมืองที่แตกต่างกัน การปรับปรุงบริการให้ความช่วยเหลือทางกฎหมายในช่วง COVID เป็นต้น
สําหรับในช่วงท้าย อธิบดีกรมคุ้มครองสิทธิและเสรีภาพ ได้มอบหมายให้นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ กล่าวปิดงาน ทั้งนี้ ในภาพรวมผู้เข้าร่วมสัมมนาฯ มีความพึงพอใจในการจัดสัมมนาฯ โดยเห็นว่าความรู้ที่ได้มีประโยชน์และสามารถนําไปประยุกต์ใช้ในการปฏิบัติงานได้ต่อไป
รัฐบาลไทย-ข่าวทำเนียบรัฐบาล-กสร. ติวเข้มที่ปรึกษามาตรฐานแรงงาน พร้อมให้คำแนะนำสถานประกอบกิจการสู่เวทีโลก
วันอังคารที่ 28 ธันวาคม 2564
กสร. ติวเข้มที่ปรึกษามาตรฐานแรงงาน พร้อมให้คําแนะนําสถานประกอบกิจการสู่เวทีโลก
กรมสวัสดิการและคุ้มครองแรงงาน (กสร.) จัดฝึกอบรมโครงการเสริมสร้างความเข้มแข็งของที่ปรึกษามาตรฐานแรงงาน ติวเข้มที่ปรึกษามาตรฐานแรงงานเพื่อยกระดับคุณภาพชีวิตแรงงาน มุ่งแข่งขันในเวทีการค้าโลก
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ปัจจุบันกระทรวงแรงงานภายใต้การกํากับดูแลของนายสุชาติ ชมกลิ่น รัฐมนตรีว่าการกระทรวงแรงงานได้กําหนดนโยบายสําคัญในการพัฒนาปรับปรุงและส่งเสริมการคุ้มครองแรงงาน ระบบสวัสดิการแรงงาน และหลักประกันทางสังคม ยกระดับคุณภาพชีวิตแรงงาน จึงมอบหมายให้ กสร. ยกระดับมาตรฐานแรงงานไทย เพื่อสร้างบรรทัดฐานการปฏิบัติต่อแรงงานที่แสดงถึงความรับผิดชอบทางสังคมด้านแรงงานของธุรกิจ สถานประกอบกิจการทุกประเภท ทุกขนาด สามารถนําไปใช้เป็นแนวทางในการบริหารจัดการด้านแรงงานและดําเนินการธุรกิจอย่างมีจริยธรรม กสร. จึงได้ดําเนินการจัดฝึกอบรมโครงการเสริมสร้างความเข้มแข็งของที่ปรึกษามาตรฐานแรงงาน เพื่อให้ผู้เข้ารับการอบรมมีความรู้ความเข้าใจเกี่ยวกับการจัดทําระบบมาตรฐานแรงงานไทย มรท.8001-2563 เพื่อเป็นที่ปรึกษาที่มีศักยภาพในการให้คําปรึกษาแนะนําแก่สถานประกอบกิจการในการพัฒนาระบบมาตรฐานแรงงานไทยให้สอดคล้องตามข้อกําหนดมาตรฐานแรงงานไทย สามารถให้คําปรึกษาเชิงลึกแก่สถานประกอบกิจการให้ปฏิบัติสอดคล้องตามข้อกําหนดมาตรฐานแรงงานไทย และเข้าสู่ระบบมาตรฐานแรงงานไทยเพิ่มมากขึ้นจนกระทั่งสามารถขอการรับรอง เพื่อนําใบรับรองไปแสดงต่อคู่ค้านําไปสู่การเพิ่มโอกาสทางการค้าและยกระดับคุณภาพชีวิตแรงงาน ซึ่งจะช่วยเพิ่มศักยภาพการแข่งขันในเวทีการค้าโลกจนนําไปสู่คุณภาพชีวิตแรงงานที่ดีอย่างยั่งยืน
อธิบดี กสร.กล่าวเพิ่มเติมว่า ผู้เข้ารับการอบรมประกอบด้วยที่ปรึกษาพัฒนามาตรฐานแรงงานที่ขึ้นทะเบียนเป็นที่ปรึกษากับกรมสวัสดิการและคุ้มครองแรงงาน จํานวน 75 คนการอบรมจัดขึ้นระหว่างวันที่ 27 - 28 ธันวาคม 2564 ณ ห้องประชุมชั้น 15สํานักพัฒนามาตรฐานแรงงาน กรมสวัสดิการและคุ้มครองแรงงานโดยมุ่งหวังเพื่อให้ผู้เข้ารับการฝึกอบรมสามารถเป็นที่ปรึกษาพัฒนามาตรฐานแรงงานที่ให้คําปรึกษาแนะนําเกี่ยวกับการจัดทําระบบมาตรฐานแรงงานไทยให้กับสถานประกอบกิจการได้อย่างมีประสิทธิภาพและประสิทธิผล รวมทั้งมีความรู้ความเข้าใจเกี่ยวกับข้อกําหนดมาตรฐานแรงานไทย สามารถนําไปเผยแพร่ ถ่ายทอดต่อเพื่อนร่วมงาน ผู้ที่เกี่ยวข้องและขยายเครือข่ายด้านมาตรฐานแรงงานเพิ่มขึ้นต่อไป
รัฐบาลไทย-ข่าวทำเนียบรัฐบาล-ครม. ไฟเขียว! ร่างกฎหมายส่งเสริม - คุ้มครอง “แรงงานนอกระบบ” กว่า 19.6 ล้านคน หนุนสร้างความเป็นธรรมในการจ้างงาน สู่คุณภาพชีวิตที่ดีขึ้น
วันศุกร์ที่ 31 ธันวาคม 2564
ครม. ไฟเขียว! ร่างกฎหมายส่งเสริม - คุ้มครอง “แรงงานนอกระบบ” กว่า 19.6 ล้านคน หนุนสร้างความเป็นธรรมในการจ้างงาน สู่คุณภาพชีวิตที่ดีขึ้น
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า มติที่ประชุม ครม. (28 ธ.ค. 64) อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... เพื่อส่งเสริมการพัฒนาคุณภาพชีวิตและคุ้มครองแรงงานนอกระบบกว่า 19.6 ล้านคน หรือร้อยละ 52
.
กฎหมายดังกล่าวถือเป็นกฎหมายฉบับแรกของไทยที่ออกมาเพื่อดูแล “แรงงานนอกระบบ” ซึ่งปัจจุบันเป็นแรงงานกลุ่มใหญ่ของประเทศ เช่น การทําเกษตร ประมง พ่อค้าแม่ค้าแผงลอย คนขับแท็กซี่ เป็นต้น
.
ประโยชน์ที่แรงงานนอกระบบจะได้นั้น คือ การเข้าถึงสิทธิขั้นพื้นฐานในการทํางาน การประกอบอาชีพ ความปลอดภัย แหล่งทุน มีหลักประกันทางสังคม นอกจากนี้ กฎหมายยังสนับสนุนให้เกิดการจัดตั้งองค์กร ซึ่งจะช่วยสร้างอํานาจต่อรองให้เกิดความเป็นธรรมในการจ้างงานได้
.
ทั้งนี้ นายกฯ ให้ความสําคัญกับแรงงานนอกระบบ มุ่งหวังให้แรงงานเหล่านี้ มีคุณภาพชีวิตที่ดีขึ้นและได้รับความคุ้มครองตามกฎหมาย จึงได้กําชับให้หน่วยงานที่เกี่ยวข้อง เร่งเสนอร่าง พ.ร.บ. เข้าสู่การพิจารณาของรัฐสภา เพื่อให้กฎหมายมีผลปฏิบัติเป็นรูปธรรมโดยเร็ว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ. เปิดอาคาร “100 ปี สธ.” รพ.กาฬสินธุ์ ให้บริการผู้ป่วยโรคเฉพาะทาง ลดความแออัด
วันจันทร์ที่ 29 พฤศจิกายน 2564
ปลัด สธ. เปิดอาคาร “100 ปี สธ.” รพ.กาฬสินธุ์ ให้บริการผู้ป่วยโรคเฉพาะทาง ลดความแออัด
ปลัดกระทรวงสาธารณสุข เป็นประธานเปิดอาคาร “100 ปี สธ.” โรงพยาบาลกาฬสินธุ์ เพื่อให้บริการ อุบัติเหตุ-ฉุกเฉินและบริการเฉพาะทางด้านต่างๆ ช่วยลดความแออัด ลดการรอคอยรักษาสําหรับประชาชนในจังหวัดกาฬสินธุ์และพื้นที่ใกล้เคียง
วันนี้ (29 พฤศจิกายน 2564) ที่ โรงพยาบาลกาฬสินธุ์ จังหวัดกาฬสินธุ์ นายแพทย์เกียรติภูมิ วงศ์รจิตปลัดกระทรวงสาธารณสุข ให้สัมภาษณ์หลังเป็นประธานเปิดอาคาร “100 ปี สธ.” โรงพยาบาลกาฬสินธุ์ และตรวจเยี่ยมให้กําลังใจเจ้าหน้าที่ บุคลากรทางการแพทย์ในการปฏิบัติงาน ว่า อาคาร “100 ปี สธ.” โรงพยาบาลกาฬสินธุ์ เกิดขึ้นจากความร่วมมือของทุกภาคส่วนในจังหวัดกาฬสินธุ์ ทั้งหน่วยงานราชการ ภาคเอกชน ตลอดจนประชาชนชาวกาฬสินธุ์ ร่วมกันระดมทุน โดยจัดทําโครงการต่างๆ ได้แก่ โครงการเดิน-วิ่ง-ปั่น ทุกก้าวเพื่อชาวกาฬสินธุ์, โครงการผ้าป่ามหากุศล และโครงการกอล์ฟการกุศล เพื่อขยายศักยภาพในการดูแลประชาชนทั้งในเขตจังหวัด และในพื้นที่ใกล้เคียงให้ได้รับการรักษาในกลุ่มโรคเฉพาะทาง เป็นอาคารขนาด 5 ชั้น เริ่มเปิดให้บริการประชาชนตั้งแต่วันที่ 1 ตุลาคม 2563 ประกอบด้วยหน่วยบริการผู้ป่วยกลุ่มโรคต่างๆ อาทิ แผนกอุบัติเหตุ-ฉุกเฉิน, ศูนย์ส่องกล้อง,ห้องผ่าตัด (10 ห้อง), หอผู้ป่วยหนักศัลยกรรม, หอผู้ป่วยหนักอายุรกรรม, หอผู้ป่วยศัลยกรรมชาย-หญิง อุบัติเหตุ และระบบทางเดินปัสสาวะ, หน่วยเคมีบําบัด และStroke ICU รองรับผู้ป่วยได้ประมาณ 170 เตียง ซึ่งช่วยลดความแออัดของโรงพยาบาล และลดการรอคอยรักษาให้กับผู้ป่วย รวมทั้ง ลดค่าใช้จ่ายในการเดินทางไปรักษายังโรงพยาบาลศูนย์ในเขตสุขภาพที่ 7 เช่น โรงพยาบาลขอนแก่น และโรงพยาบาลร้อยเอ็ด ลงได้
****************************** 28 พฤศจิกายน 2564
รัฐบาลไทย-ข่าวทำเนียบรัฐบาล-ดีอีเอส เสริมแกร่งเครือข่าย อสด. ปูพรมความรู้เท่าทันดิจิทัลระดับชุมชน
วันศุกร์ที่ 5 สิงหาคม 2565
ดีอีเอส เสริมแกร่งเครือข่าย อสด. ปูพรมความรู้เท่าทันดิจิทัลระดับชุมชน
ดีอีเอส เสริมแกร่งเครือข่าย อสด. ปูพรมความรู้เท่าทันดิจิทัลระดับชุมชน
ดีอีเอสkick offอบรมแกนนําอาสาสมัครดิจิทัล(อสด.)ปูพรมเครือข่ายคนดิจิทัลระดับชุมชนร่วมขับเคลื่อนภารกิจเสริมความรู้เท่าทันเทคโนโลยีสร้างภูมิต้านทานให้ประชาชนป้องกันการถูกหลอกลวงจากอาชญากรรมทางออนไลน์
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวในโอกาสเปิด“โครงการเสริมสร้างสมรรถนะการสร้างเครือข่ายอาสาสมัครดิจิทัล(อสด.)สําหรับผู้บริหารฯ”เมื่อวันที่4ส.ค. 65ว่าการจัดอบรมแกนนําอสด.ในครั้งนี้จะมีการร่วมกันระดมความคิดเห็นเพื่อจัดทําแผนการขับเคลื่อนอสด.ซึ่งจะเป็นกลไกสําคัญในการขับเคลื่อนและผลักดันงานอสด.ให้เป็นโซ่ข้อกลางของการขับเคลื่อนการพัฒนาเพื่อเศรษฐกิจและสังคมของทุกหน่วยงานในพื้นที่อีกทั้งขยายเครือข่ายอสด.ในระดับพื้นที่ซึ่งเป็นคนรุ่นใหม่ที่มีจิตอาสาให้มีความรู้ความเข้าใจการใช้ประโยชน์จากเทคโนโลยีสอดคล้องกับโลกดิจิทัลที่เปลี่ยนแปลงอย่างรวดเร็ว
ทั้งนี้เครือข่ายอสด.ที่ครอบคลุมโดยเฉพาะในพื้นที่ห่างไกลจะช่วยให้คําแนะนําประชาชนในระดับพื้นที่/ชุมชนให้ใช้ประโยชน์จากโครงสร้างพื้นฐานโทรคมนาคมที่รัฐบาลได้ผลักดันให้ครอบคลุมทุกหมู่บ้านทุกชุมชนเรียบร้อยแล้วเพื่อให้เสมือนเป็นสาธารณูปโภคพื้นฐานที่ทําให้สามารถเข้าถึงอินเทอร์เน็ตข้อมูลข่าวสารและทํากิจกรรมต่างๆผ่านทางออนไลน์ได้มากขึ้นโดยปัจจุบันประชาชนมีการใช้มือถือสมาร์ทโฟนแตะหลัก100ล้านเครื่องและเข้าถึงอินเทอร์เน็ตกว่าร้อยละ70
อย่างไรก็ตามการเข้าถึงและทํากิจกรรมผ่านออนไลน์ได้มากขึ้นในอีกด้านหนึ่งทําให้มิจฉาชีพ
ใช้ช่องทางนี้หลอกลวงต้มตุ๋นข่มขู่และก่อให้เกิดปัญหาอาชญากรรมทางออนไลน์ในรูปแบบต่างๆเพิ่มขึ้นดังนั้นสิ่งที่สําคัญที่สุดคือการให้ความรู้กับประชาชนต้องให้ประชาชนมีภูมิต้านทานป้องกันการถูกหลอกลวงซึ่งหนึ่งในกลไกสําคัญก็คือการพัฒนาอาสาสมัครดิจิทัล(อสด.)ที่กระทรวงฯดําเนินการมาอย่างต่อเนื่องมุ่งเป้าสร้างคนรุ่นใหม่ที่มีจิตอาสาคอยทําหน้าที่ช่วยเหลือให้คําแนะนํากับประชาชนโดยเฉพาะในพื้นที่ห่างไกลที่ยังขาดความรู้ในการใช้เทคโนโลยีที่ถูกต้องเหมาะสมรวมถึงแนะนําการเข้าถึงบริการภาครัฐที่เป็นประโยชน์ผ่านแอปพลิเคชันบนสมาร์ทโฟนที่ปัจจุบันมีบริการต่างๆให้กับประชาชนเป็นจํานวนมาก
ดร.ณัฐพลณัฏฐสมบูรณ์รองปลัดกระทรวงดิจิทัลฯกล่าวว่าการจัดอบรมระหว่างวันที่4-5ส.ค.นี้มีรูปแบบการประชุมเชิงปฏิบัติการร่วมกับการประชุมผ่านระบบออนไลน์มีจุดประสงค์เพื่อให้ผู้บริหารในระดับจังหวัดรับทราบนโยบายทิศทางการขับเคลื่อนและสร้างเครือข่ายอสด.พร้อมทั้งเปิดโอกาสรับฟังความคิดเห็นร่วมกันและเสนอแนวคิดการจัดทําแผนการขับเคลื่อนอสด.เพื่อให้เป็นแนวทางสําหรับหน่วยงานที่รับผิดชอบภารกิจในระยะต่อไป
ทั้งนี้กระทรวงดิจิทัลฯได้มีการดําเนินโครงการการพัฒนาอาสาสมัครดิจิทัล(อสด.)มาตั้งแต่ปี63
โดยได้พัฒนาเป็น“หลักสูตรการพัฒนาอาสาสมัครดิจิทัล”สําหรับสร้างสมรรถนะที่เหมาะสมให้กับอสด.พร้อมทั้งได้พัฒนาแอปพลิเคชัน“อาสาสมัครดิจิทัล”เพื่อเป็นเครื่องมือในการถ่ายทอดองค์ความรู้และสร้างเครือข่ายด้านดิจิทัลให้กับประชาชนที่สนใจในพื้นที่เพื่อให้การขับเคลื่อนภารกิจอสด.ในระยะต่อไปมีความยั่งยืนและตั้งแต่ปีงบฯ66เป็นต้นไปได้ส่งมอบภารกิจการพัฒนาเครือข่ายอสด.ให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)เพื่อดําเนินการ
*************
รัฐบาลไทย-ข่าวทำเนียบรัฐบาล-‘รมช.มนัญญา’ เปิดประชุมวิชาการสันนิบาตเทศบาลภาคเหนือ ครั้งที่ 2/2565
วันศุกร์ที่ 22 กรกฎาคม 2565
‘รมช.มนัญญา’ เปิดประชุมวิชาการสันนิบาตเทศบาลภาคเหนือ ครั้งที่ 2/2565
‘รมช.มนัญญา’ เปิดประชุมวิชาการสันนิบาตเทศบาลภาคเหนือ ครั้งที่ 2/2565
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดการประชุมวิชาการสันนิบาตเทศบาลภาคเหนือ ครั้งที่ 2/2565 และบรรยายพิเศษ โดยมี นายสิงห์ทอง หนุนนําสิริสวัสดิ์รองประธานคณะกรรมการสันนิบาตเทศบาลภาคเหนือ ประธานคณะกรรมการสันนิบาตเทศบาลจังหวัดชลบุรี นายกสมาคมสันนิบาตเทศบาลแห่งประเทศไทย คนที่ 33 คณะผู้บริหารสมาคมสันนิบาตแห่งประเทศไทย นายกเทศมนตรี ประธานสภาเทศบาล ปลัดเทศบาล และหัวหน้าส่วนราชการกระทรวงเกษตรและสหกรณ์ เข้าร่วม โอกาสนี้ ได้พบปะผู้เข้าร่วมประชุม พร้อมรับฟังปัญหา ข้อเสนอแนะที่เกี่ยวข้องในด้านเกษตร ณ โรงแรมแอมบาสซาเดอร์ ซิตี้ จอมเทียน ตําบลจอมเทียน อําเภอสัตหีบ จังหวัดชลบุรี
“ท้องถิ่นมีบทบาทสําคัญ เพราะเข้าถึงและทราบความต้องการของพี่น้องประชาชน ต้องดําเนินงานด้วยความซื่อสัตย์ สุจริต ตนในฐานะที่เป็นตัวแทนของท้องถิ่น ซึ่งทําหน้าที่รัฐมนตรีช่วยว่าการกระทรวงเกษตรฯ ก็จะยิ่งต้องทํางานอย่างเต็มประสิทธิภาพ และดูแลพี่น้องประชาชน โดยเฉพาะเกษตรกรให้ได้รับความช่วยเหลือในทันท่วงที” รมช.มนัญญา กล่าว
ทั้งนี้ มีผู้เข้าร่วมประชุม ประกอบด้วย นายกเทศมนตรี ประธานสภาเทศบาล และปลัดเทศบาล จากเทศบาล 13 จังหวัดภาคเหนือ จํานวน 466 เทศบาล วัตถุประสงค์ เพื่อแลกเปลี่ยน นําเสนอปัญหาอุปสรรคในการปฏิบัติงาน และนําแนวทางไปบูรณาการบริหารจัดการภารกิจของเทศบาลให้มีการพัฒนาอย่างมีระบบ มีความก้าวหน้าอย่างยั่งยืน และเตรียมพร้อมรับการเปลี่ยนแปลงที่จะเกิดขึ้นในอนาคต เพื่อให้สามารถนําไปเป็นแนวทางในการพัฒนาท้องถิ่นได้อย่างมีประสิทธิภาพและเกิดประสิทธิผลต่อไป
รัฐบาลไทย-ข่าวทำเนียบรัฐบาล-สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม จัดรายการ “Aviation Now and Then” Episode 3
วันพฤหัสบดีที่ 2 ธันวาคม 2564
สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม จัดรายการ “Aviation Now and Then” Episode 3
งานด้านการขนส่งทางอากาศและระบบโลจิสติกส์
สําหรับรายการ “Aviation Now and Then” เป็นรายการที่ให้ความรู้เกี่ยวกับการประกอบอาชีพด้านการบินที่หลากหลาย โดย Episode 3 นี้ ผู้เข้ารับชมจะได้รับความรู้ในเรื่องของสายงานด้านการขนส่งทางอากาศและระบบโลจิสติกส์ ในประเด็นต่างๆ ทุกแง่มุม ตลอดจนการเตรียมความพร้อมรับมือกับการเปลี่ยนแปลงของอุตสาหกรรมด้านการบินที่กําลังจะเกิดขึ้นในปัจจุบัน และอนาคต ด้วยการถ่ายทอดความรู้จากวิทยากรผู้ทรงคุณวุฒิทั้ง 3 ท่าน ประกอบไปด้วย คุณไพศาล อิ่งศิริวัฒน์ Director, Air Freight/ DB Schenker (Thai) Ltd. คุณนวพงษ์ วัฒนสุทธิสาสน์ Senior Sales/ สายการบิน Thai AirAsia X และคุณทศวรชาติ ฤกษ์บางพลัด ผู้จัดการฝ่ายการขนส่งสินค้าประจําประเทศไทย และพม่า/ สายการบิน Emirates SkyCargo พร้อมด้วยครูวิชาภาคพื้นจากกองวิชาบริหารการบิน ทั้ง 3 คน ประกอบไปด้วย อ.รัชตะ จันทร์พาณิชย์ อ.กริช วงศ์เจริญ อ.ทิพาพรรณ พิมพ์พาพันธ์ ที่จะมาร่วมพูดคุยแลกเปลี่ยนประสบการณ์ทํางานในด้านนี้ โดยมีนายณัฎฐาวุฑฒิ์ จิรธัมมวัฒน์ ครูวิชาภาคพื้น เป็นผู้ดําเนินรายการ
ทั้งนี้ ผู้ที่สนใจศึกษาต่อในสายงานด้านการขนส่งทางอากาศและระบบโลจิสติกส์ นั้น สถาบันการบินพลเรือน เปิดรับสมัครนักศึกษาใหม่ ประจําปีการศึกษา 2565 หลักสูตรวิทยาศาสตร์บัณฑิต สาขาวิชาวิทยาการการบิน ซึ่งจะเปิดรับสมัครแต่ละรอบ ดังนี้
1. รอบแฟ้มสะสมผลงาน Portfolio (ตั้งแต่วันที่ 1 พฤศจิกายน - 13 ธันวาคม 2564)
2. รอบโควตา Quota (ตั้งแต่วันที่ 15 ธันวาคม 2564 - 25 กุมภาพันธ์ 2565)
3. รอบรับตรง (ตั้งแต่วันที่ 1 พฤศจิกายน 2564 - 29 เมษายน 2565)
ผู้ที่สนใจสามารถดาวน์โหลดใบสมัครและติดตามรายละเอียด ผ่านทางระบบ INTERNET ที่เว็บไซต์ www.catc.or.th และ Facebook: catcthailand หรือสอบถามรายละเอียดเพิ่มเติมที่หมายเลขโทรศัพท์ 0 2272 5741-4 ต่อ 3620, 2221, 2211
รัฐบาลไทย-ข่าวทำเนียบรัฐบาล-จ.จันทบุรี ฉีดวัคซีนโควิด 19 เขตชายแดนไทย-กัมพูชา ขับเคลื่อนเศรษฐกิจ
วันจันทร์ที่ 5 กรกฎาคม 2564
จ.จันทบุรี ฉีดวัคซีนโควิด 19 เขตชายแดนไทย-กัมพูชา ขับเคลื่อนเศรษฐกิจ
รัฐมนตรีช่วยว่าการกระทรวงสาธารณสุข เปิดโครงการฉีดวัคซีนป้องกันโรคโควิด 19 พื้นที่ชายแดนไทย-กัมพูชา ตลาดบ้านแหลม จ.จันทบุรี  ให้คนไทยและแรงงานต่างด้าวที่อาศัยในพื้นที่ชายแดน อ.โป่งน้ําร้อน และอ.สอยดาว จํานวน 1,100 คน พร้อมเดินหน้าขับเคลื่อนเศรษฐกิจ
วันนี้ (5 กรกฎาคม 2564) ที่ จังหวัดจันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดโครงการฉีดวัคซีนป้องกันโรคโควิด 19 ในพื้นที่ชายแดนไทย-กัมพูชา ตลาดบ้านแหลม จ.จันทบุรี โดยมี นายอลงกรณ์ แอคะรัจน์ รองผู้ว่าราชการจังหวัดจันทบุรี ดร.รัฐวิทย์ ตั้งเกียรติพชร นายกสมาคมการค้าและการท่องเที่ยวชายแดนไทย-กัมพูชา ผู้บริหารกระทรวงสาธารณสุข และหัวหน้าส่วนราชการทุกภาคส่วน ร่วมต้อนรับ
ดร.สาธิตกล่าวว่า วันนี้สมาคมการค้าชายแดนไทยกัมพูชา เอื้อเฟื้อสถานที่ตลาดบ้านแหลม และบุคลากรทางการแพทย์ อสม. และเครือข่ายจากทุกอําเภอในพื้นที่ ร่วมกันจัดบริการฉีดวัคซีนป้องกันโรคโควิด 19 ให้กับคนไทยและแรงงานต่างด้าว จํานวน 1,100 คน ที่อาศัยในพื้นที่ชายแดนของอําเภอโป่งน้ําร้อน และอําเภอสอยดาวทั้ง 2 อําเภอที่ติดกับประเทศกัมพูชา เข้าถึงวัคซีนได้ครอบคลุมและทั่วถึง สร้างภูมิคุ้มกันหมู่ และสร้างความเชื่อมั่นให้ประชาชนกลับมาใช้ชีวิตได้อย่างปกติ ซึ่งสถานการณ์การแพร่ระบาดของโรคโควิด 19 ระลอกใหม่ของจังหวัดจันทบุรี มีผู้ป่วยทั้งสิ้น 1,382 คน กระจายทุกอําเภอ รวมทั้งมีผู้ติดเชื้อคนไทยที่เดินทางกลับมาจากประเทศกัมพูชา จํานวน 239 คน
ดร.สาธิตกล่าวต่อว่า สําหรับพื้นที่ชายแดนที่ติดกัมพูชามี 5 ด่าน เป็นด่านถาวร 2 ด่าน และด่านชั่วคราว 3 ด่านพบว่ามีแนวโน้มคนไทยเดินทางกลับมาเพิ่มมากขึ้น จากการตรวจคัดกรองกลุ่มเสี่ยงในพื้นที่ชายแดน ตั้งแต่วันที่ 31 พฤษภาคม 2564 จนถึงปัจจุบัน รวม 5,888 คน พบผู้ติดเชื้อเป็นคนไทย 30 คน คนกัมพูชา 34 คน จึงเตรียมความพร้อมรองรับ ช่วยลดการแพร่ระบาดของโรคโควิด 19 ในพื้นที่
"พื้นที่ชายแดนเป็นพื้นที่ที่ต้องเฝ้าระวังเป็นพิเศษ การฉีดวัคซีนจะฉีดให้กับทั้งคนไทยและแรงงานที่อยู่ในพื้นที่ด้วย เพื่อเป็นการควบคุมโรคไปกับพร้อมเดินหน้าขับเคลื่อนเศรษฐกิจ ขอให้กําลังใจเจ้าหน้าที่สาธารณสุข เจ้าหน้าที่ด่านหน้า และอสม.ทุกคนที่ทํางานอย่างเหน็ดเหนื่อย ช่วยกันดูแลป้องกันควบคุมโรคในพื้นที่มาอย่างต่อเนื่อง" ดร.สาธิตกล่าว
จากนั้น ดร.สาธิต ได้ลงพื้นที่ตรวจเยี่ยมจุดฉีดวัคซีนในเขตอําเภอเมือง ที่ศูนย์ส่งเสริมอัญมณีและเครื่องประดับจันทบุรี โดยมีทีมแพทย์จาก รพ.พระปกเกล้า ให้บริการ สามารถฉีดได้สูงสุดวันละ 1,500 คน มีจุดone stop service สําหรับผู้สูงอายุ รถนั่ง รถนอน บริการ drive thru สําหรับผู้ป่วยติดเตียงหรือภูมิต้านทานต่ํา มีบริการสมาธิบําบัด (SKT) ก่อนฉีดวัคซีน ส่วนจุดฉีดวัคซีนที่โรงแรมนิว แทรเวิลลอจ์ด มีทีมแพทย์จาก รพ.กรุงเทพ จันทบุรี ให้บริการ สามารถฉีดได้สูงสุดวันละ 800 – 1000 ราย ข้อมูล ณ วันที่ 4 กรกฎาคม 2564 จังหวัดจันทบุรีให้บริการฉีดวัคซีนไปแล้ว 58,692 คน คิดเป็นร้อยละ 15 ของประชากรเป้าหมาย 70 เปอร์เซ็นต์
นอกจากนี้ ได้ตรวจเยี่ยมการดําเนินงาน รพ.สนาม มหาวิทยาลัยราชภัฏรําไพพรรณี พร้อมมอบรถพยาบาล จํานวน 1 คัน ที่ได้รับการสนับสนุนจากบริษัทฟอร์ด ประเทศไทย จํากัด เพื่อใช้ในการรับ-ส่งต่อผู้ป่วยในพื้นที่ รับมอบเครื่องเอ็กซเรย์เคลื่อนที่แบบดิจิทัลพร้อมแผ่นรับรังสี จํานวน 1 เครื่อง และน้ํายาตรวจวิเคราะห์ จากองค์การบริหารส่วนจังหวัดจันทบุรี เพื่อใช้ประโยชน์ในการต่อสู้กับสถานการณ์โควิด 19
*******************************5 กรกฎาคม 2564
รัฐบาลไทย-ข่าวทำเนียบรัฐบาล- รองปลัดกระทรวงเกษตรฯ ลงพื้นที่ติดตามความก้าวหน้าการดำเนินงานโครงการต่าง ๆ ณ จังหวัดพัทลุง
วันพฤหัสบดีที่ 11 พฤศจิกายน 2564
รองปลัดกระทรวงเกษตรฯ ลงพื้นที่ติดตามความก้าวหน้าการดําเนินงานโครงการต่าง ๆ ณ จังหวัดพัทลุง
รองปลัดกระทรวงเกษตรฯ ลงพื้นที่ติดตามความก้าวหน้าการดําเนินงานโครงการต่าง ๆ ณ จังหวัดพัทลุง
เมื่อวันที่ 10 พ.ย. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามความก้าวหน้าการดําเนินงานโครงการต่าง ๆ ณ จังหวัดพัทลุง โดยลงพื้นที่ติดตามการดําเนินงานการส่งเสริมและสนับสนุนการเลี้ยงด้วงสาคู ของนายเจตนิพัทธ์ หนูขาว ณ หมู่ที่ 2 ตําบลท่ามิหรํา อําเภอเมืองพัทลุง จังหวัดพัทลุง ซึ่งประกอบอาชีพเลี้ยงด้วงสาคูมากว่า 15 ปี มีปริมาณผลผลิตตัวด้วงสาคู 200 กิโลกรัม/เดือน โดยจําหน่ายในราคา 200 บาท/กิโลกรัม ปัจจุบันมีผลิตภัณฑ์ด้วงสาคูของฟาร์ม ได้แก่ ด้วงสาคู พ่อพันธุ์แม่พันธุ์ด้วงสาคู และมูลด้วงสาคู มีช่องทางการตลาดได้แก่ ร้านอาหารในจังหวัดพัทลุง และมีลูกค้าประจํามารับซื้อถึงแหล่งผลิตไปขายต่อ ปํญหาที่เกษตรกรพบคือต้นทุนการผลิตค่อนข้างสูง เนื่องจากเลี้ยงด้วยต้นสาคูซึ่งมีราคาสูง ปัจจุบันมีเกษตรกรที่หันมาเลี้ยงด้วงสาคูเป็นจํานวนมาก กระทรวงเกษตรฯ จึงจําเป็นต้องให้ความสําคัญในการประกอบอาชีพของเกษตรกร ซึ่งขณะนี้กระทรวงเกษตรกรและสหกรณ์อยู่ระหว่างการพิจารณาการขึ้นทะเบียนเกษตรกรผู้เลี้ยงด้วงสาคู การวางหลักเกณฑ์และแนวทางมาตรฐานการเลี้ยงและการควบคุมการเลี้ยงด้วงสาคู เพื่อป้องกันการระบาด รวมถึงการส่งเสริมสนับสนุนการผลิตด้วงสาคูที่ได้คุณภาพมาตรฐาน และหาช่องทางการตลาด
จากนั้นได้ติดตามการดําเนินงานโครงการ 1 ตําบล 1 กลุ่มเกษตรทฤษฎีใหม่ของจังหวัดพัทลุง ซึ่งมีเกษตรกรเข้าร่วมโครงการ ทั้งสิ้น จํานวน 153 ราย พื้นที่รวมทั้งสิ้น 459.50 ไร่ มีการจ้างแรงงานเกษตรทฤษฎีใหม่ระดับตําบล จํานวน 73 ราย ครอบคลุมพื้นที่ 36 ตําบล ใน 10 อําเภอ สามารถดําเนินกิจกรรมครบทุกกิจกรรมของโครงการเรียบร้อย และลงพื้นที่เยี่ยมเกษตรกรที่เข้าร่วมโครงการ คือ นายสมศักดิ์ สงเนียม ณ หมู่ที่ ๑๑ ตําบลเขาเจียก อําเภอเมืองพัทลุง จังหวัดพัทลุง พื้นที่เข้าร่วมโครงการฯ จํานวน 3 ไร่ หลังจากได้รับการสนับสนุนการขุดสระกักเก็บน้ําและปัจจัยจากโครงการฯ ปัจจุบันได้เริ่มดําเนินการพัฒนาแปลงเพื่อก้าวไปสู่เกษตรทฤษฎีใหม่ โดยมีกิจกรรม แปลงนาข้าว เนื้อที่ ประมาณ 2 ไร่ ปลูกไม้ผล ไม้ยืนต้น พืชผักสวนครัว ไว้สําหรับเป็นอาหารในครัวเรือน เลี้ยงปลา เช่น ปลาสวาย ปลาจีน ปลาหมอ เลี้ยงไก่ไข่ 7 ตัว และหว่านเมล็ดพันธุ์ปอเทืองและปลูกหญ้าแฝกเพื่อป้องกันการพังทลายของดิน ทั้งนี้ ได้มอบหมายให้หน่วยงานในกระทรวงเกษตรและสหกรณ์ที่เกี่ยวข้อง ติดตาม ตรวจเยี่ยม เพื่อให้คําแนะนําหรือให้คําปรึกษาแก่เกษตรกรหลังจากสนับสนุนปัจจัยการผลิตไปแล้วอย่างต่อเนื่อง เพื่อให้การดําเนินงานสําเร็จเป็นไปตามวัตถุประสงค์โครงการ และเตรียมความพร้อมการดําเนินงานโครงการ 1 ตําบล 1 กลุ่มเกษตรทฤษฎีใหม่ ปี 2565 ที่อยู่ระหว่างขอรับการสนับสนุนงบประมาณจากกรอบแผนงาน/โครงการภายใต้แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรน่า (โควิด-19) ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ห่วงกลุ่ม 608 หากแพทย์วินิจฉัยเป็นกลุ่มอาการสีเหลือง ต้องได้รับการดูแลเร่งด่วน สำหรับผู้ติดเชื้อโควิด-19 รายใหม่รวม 21,088 ราย เสียชีวิต 91 ราย
วันอังคารที่ 5 เมษายน 2565
โฆษกรัฐบาลเผย "นายกฯ" ห่วงกลุ่ม 608 หากแพทย์วินิจฉัยเป็นกลุ่มอาการสีเหลือง ต้องได้รับการดูแลเร่งด่วน สําหรับผู้ติดเชื้อโควิด-19 รายใหม่รวม 21,088 ราย เสียชีวิต 91 ราย
โฆษกรัฐบาลเผย "นายกฯ" ห่วงกลุ่ม 608 หากแพทย์วินิจฉัยเป็นกลุ่มอาการสีเหลือง ต้องได้รับการดูแลเร่งด่วน สําหรับผู้ติดเชื้อโควิด-19 รายใหม่รวม 21,088 ราย เสียชีวิต 91 ราย
วันที่ 5 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําการดูแล ผู้ป่วยกลุ่ม 608ประกอบด้วย กลุ่มผู้สูงอายุที่มีอายุตั้งแต่ 60 ปีขึ้นไป ผู้ป่วยโรคเรื้อรัง หญิงตั้งครรภ์ และผู้ที่มีน้ําหนักมากกว่า 90 กิโลกรัมขึ้นไป ซึ่งเป็นกลุ่มผู้ป่วยที่มีความเสี่ยงอาการรุนแรงหรือเสียชีวิตมากกว่าผู้ป่วยที่มีความแข็งแรงปกติ โดยขอให้หน่วยงานที่เกี่ยวข้องเร่งคัดกรองผู้ป่วยกลุ่ม 608 ที่แพทย์ได้มีคําวินิจฉัยแล้วว่าอยู่ในกลุ่มอากาารสีเหลือง ให้เข้ารับการรักษาที่สถานพยาบาลอย่างด่วนที่สุด โดยสามารถเข้ารับการรักษาได้ทุกโรงพยาบาลทั้งโรงพยาบาลรัฐและเอกชนโดยไม่เสียค่าใช้จ่าย ตามเกณฑ์ UCEP plusโดยการเข้ารับการรักษาต้องขึ้นอยู่กับดุลยพินิจของแพทย์ หากเตียงในโรงพยาบาลมีจํากัดขอให้เจ้าหน้าที่ประสานกับเครือข่ายในพื้นที่ เพื่อรองรับการรักษาผู้ป่วย ต่อไปพร้อมขอให้กลุ่ม 608 รวมทั้งเด็กเล็กรีบเข้ารับการฉีดวัคซีนและวัคซีนเข็มกระตุ้น เพื่อลดอาการป่วยหนักหรือเสียชีวิตจากการติดเชื้อไวรัสโควิด-19 โดยเร็ว
สําหรับผู้ติดเชื้อโควิด-19 รายใหม่วันนี้5 เมษายน 2565 รวม 21,088 ราย จําแนกเป็น ผู้ป่วยจากในประเทศ 20,995 ราย ผู้ป่วยมาจากต่างประเทศ 93 รายผู้ป่วยสะสม 1,534,140 ราย (ตั้งแต่ 1 มกราคม 2565) หายป่วยกลับบ้าน 27,519 ราย หายป่วยสะสม 1,313,333 ราย (ตั้งแต่ 1 มกราคม 2565)และผู้ป่วยกําลังรักษา 250,145 ราย เสียชีวิต 91 รายจํานวนผู้ป่วยปอดอักเสบรักษาตัวอยู่ในโรงพยาบาล 1,862 ราย เฉลี่ยจังหวัดละ 24 ราย อัตราครองเตียง ร้อยละ 28.3
รัฐบาลไทย-ข่าวทำเนียบรัฐบาล-โฆษกรัฐบาลยอมรับราคาผักบางชนิดปรับตัวสูง เชื่อเป็นสถานการณ์ระยะสั้น ประสานก.พาณิชย์ เร่งแก้ปัญหาที่ต้นเหตุ พร้อมดูแลผู้บริโภค เกษตรผู้ปลูกผักและผู้ประกอบการทั้งระบบ
วันจันทร์ที่ 1 พฤศจิกายน 2564
โฆษกรัฐบาลยอมรับราคาผักบางชนิดปรับตัวสูง เชื่อเป็นสถานการณ์ระยะสั้น ประสานก.พาณิชย์ เร่งแก้ปัญหาที่ต้นเหตุ  พร้อมดูแลผู้บริโภค เกษตรผู้ปลูกผักและผู้ประกอบการทั้งระบบ
โฆษกรัฐบาลยอมรับราคาผักบางชนิดปรับตัวสูง เชื่อเป็นสถานการณ์ระยะสั้น ประสานก.พาณิชย์ เร่งแก้ปัญหาที่ต้นเหตุ พร้อมดูแลผู้บริโภค เกษตรผู้ปลูกผักและผู้ประกอบการทั้งระบบ
วันที่ 1 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตนรับทราบถึงกรณีพืชผักบางชนิดมีการปรับราคาสูงขึ้น เช่น ผักชี คะน้า ผักบุ้งจีน มะเขือเจ้าพระยา ที่ราคาสูงขึ้น ขณะเดียวกันผักบางชนิดที่ราคายังทรงตัวเพราะมีผลผลิตรุ่นใหม่ออกมา เช่น ผัดกาดขาวปลี และต้นหอม เป็นต้น อย่างไรก็ตาม เชี่อว่ามาจากปัจจัยระยะสั้นเนื่องจากที่ผ่านมา พื้นที่ทําการเกษตรหลายแห่งประสบปัญหาน้ําท่วม ประกอบกับราคาน้ํามันที่ขยับสูงขึ้น ทําให้ภาระค่าขนส่งเพิ่มขึ้นด้วย อย่างไรก็ตาม ขณะนี้ สถานการณ์น้ําท่วมในหลายพื้นที่ กลับมาเกือบปกติ และหลายหน่วยงานเร่งเข้าไปช่วยเหลือ เยียวยา เพื่อให้เกษตกรสามารถกลับทําการเพาะปลูกได้อีกครั้ง รวมทั้งกระทรวงพลังงาน ได้มีการตรึงราคาน้ํามันดีเซลถึงสิ้นเดือนตุลาคม เพื่อช่วยลดต้นทุนผู้ประกอบการภาคขนส่งด้วย
นายธนกร กล่าวว่า ทั้งนี้ กระทรวงพาณิชย์ ชี้แจงว่า ผักที่มีราคาปรับสูงขึ้นจะเป็นกลุ่มพวกผักชีเป็นหลัก ซึ่งเป็นผักที่มีความอ่อนไหวต่อน้ําและสภาพอากาศสูง ทําให้ได้รับผลกระทบมาก แต่เป็นผักตบแต่งไม่ใช่ผักหลักในการบริโภค เบื้องต้นกรมการค้าภายใน ได้จัดรถโมบายจากตลาดกลาง เพื่อนําไปจําหน่ายผักในพื้นที่กรุงเทพฯ และปริมณฑล สําหรับประชาชนและผู้ประกอบการร้านอาหาร ซื้อผักได้ในราคาที่เหมาะสม ทั้งนี้ทางกระทรวงพาณิชย์ จะลงไปติดตามแก้ไขปัญหาสาเหตุที่ต้นตอ ให้หาแนวทางช่วยบรรเทาความเดือดร้อนผู้บริโภค เกษตรกร รวมถึงร้านค้า ร้านอาหารจําหน่ายอาหารสําเร็จ ให้สามารถจัดซื้อผักได้ในราคาที่เหมาะสม เชื่อว่า อีกไม่นาน เมื่อสถานกรณ์คลี่คลาย ราคาผักจะกลับเข้าสู่ความสมดุลตามกลไกตลาดอีกครั้ง
--------------------------------
รัฐบาลไทย-ข่าวทำเนียบรัฐบาล-รมช.มนัญญา เยี่ยมชมและให้กำลังใจสมาชิกสหกรณ์ศูนย์ศิลปาชีพทอผ้าไหมแพรวา บ้านโพนกาฬสินธุ์
วันอาทิตย์ที่ 10 ตุลาคม 2564
รมช.มนัญญา เยี่ยมชมและให้กําลังใจสมาชิกสหกรณ์ศูนย์ศิลปาชีพทอผ้าไหมแพรวา บ้านโพนกาฬสินธุ์
รมช.มนัญญา เยี่ยมชมและให้กําลังใจสมาชิกสหกรณ์ศูนย์ศิลปาชีพทอผ้าไหมแพรวา บ้านโพนกาฬสินธุ์
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ ลงพื้นที่เยี่ยมชมและให้กําลังใจสมาชิกสหกรณ์ศูนย์ศิลปาชีพทอผ้าไหมแพรวา บ้านโพนกาฬสินธุ์ จํากัด พร้อมชมการทอผ้าไหมแพรวา และการออกแบบผลิตภัณฑ์ โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง เข้าร่วม ณ สหกรณ์ศูนย์ศิลปาชีพทอผ้าไหมแพรวาบ้านโพนกาฬสินธุ์ จํากัด อําเภอคําม่วง จังหวัดกาฬสินธุ์
รัฐมนตรีช่วยว่าการกระทรวงเกษตรและสหกรณ์ กล่าวว่า สหกรณ์ศูนย์ศิลปาชีพทอผ้าไหมแพรวาบ้านโพนกาฬสินธุ์ มีการทอผ้าไหมแพรวาซึ่งมีความงดงามและความประณีตในการทอ มีลักษณะเด่นด้วยลวดลายและการทอด้วยการจกไหมหลากหลายสีเข้าด้วยกันทําให้เกิดสีสันอละลวดลายรูปแบบต่าง ๆ อีกทั้งลวดลายที่ปรากฏบนผืนผ้าที่มีความเรียบเนียนเป็นเนื้อเดียวกันกับพื้นของผ้า การทอผ้าแพรวาจึงเป็นภูมิปัญญาชั้นสูงจนได้รับการยกย่องว่าเป็น “ราชินีแห่งไหม” โดยเฉพาะผ้าไหมแพรวาของชุมชนบ้านโพน นับว่าเป็นผ้าไหมที่มีเอกลักษณ์เฉพาะกลุ่มและโดดเด่นจนกลายเป็นสัญลักษณ์อย่างหนึ่งของจังหวัดกาฬสินธุ์
ทั้งนี้ สหกรณ์ศูนย์ศิลปาชีพทอผ้าไหมแพรวาบ้านโพนกาฬสินธุ์ จํากัด เป็นสหกรณ์ในพื้นที่โครงการอันเนื่องจากพระราชดําริ ได้จดทะเบียนเป็นสหกรณ์ประเภทบริการ เมื่อวันที่ 13 มิถุนายน 2551 ปัจจุบันมีสมาชิก 761 คน มีทุนการดําเนินงานมากกว่า 1 ล้านบาท สหกรณ์ฯ ดําเนินธุรกิจ 3 ด้าน ได้แก่ ธุรกิจจัดหาสินค้ามาจําหน่าย ธุรกิจการรวบรวมผลิตภัณฑ์ และธุรกิจแปรรูปผลิตภัณฑ์ สมาชิกมีรายได้เฉลี่ย 50,000 บาท/คน/ปี ที่ผ่านมา กรมส่งเสริมสหกรณ์สนับสนุนงบประมาณเป็นเงินอุดหนุน เพื่อสนับสนุนการจัดจ้างเจ้าหน้าที่ปฏิบัติงานในสหกรณ์ และงบประมาณในการพัฒนาผลิตภัณฑ์ บรรจุภัณฑ์ และการตลาด รวมถึงการดําเนินโครงการตามแผนยกระดับสหกรณ์ตามการประยุกต์ใช้แนวพระราชดําริเป็นแนวการขับเคลื่อนเพื่อพัฒนาสหกรณ์อย่างยั่งยืน (บันได 7 ขั้น) ปีละจํานวน 50,000 บาท รวมทั้งร่วมกับกรมพัฒนาชุมชน และกรมพัฒนาธุรกิจการค้าสนับสนุนช่องทางการตลาดผลิตภัณฑ์ของสหกรณ์อีกด้วย